cyanic-selkie/wikianc huggingface dataset:
Periodisk febersyndrom hos barn
Historikk
I 1987 beskrev G. S. Marshall og medarbeidere et nytt febersyndrom hos barn. De beskrev 12 barn fordelt på to sykehus som hadde et liknende sykdomsbilde med svært regelmessige kortvarige feberturer. Under feberturene hadde barna påfallende like symptomer, med hodepine, munnsår, hovne lymfeknuter på halsen og rødhet i svelget. Under feberturene fant de ingen bakteriell-, viral- eller soppinfeksjon som kunne forklare feberen. De utelukket syklisk nøytropeni (se alternative diagnoser) som årsak til feberturene hos pasientene. Marshall og medarbeidere poengterte at periodiske sykdommer hos barn hadde vært kjent i årevis, men at de 12 barna hadde så likt symptombilde at det måtte representere en egen spesifikk tilstand som ikke var klassifisert tidligere. Etter at artikkelen til Marshall kom i 1987 er det tilkommet flere hundre rapporterte tilfeller av Periodisk febersyndrom i litteraturen.
Diagnostikk/sykdomsdefinisjon
Det finnes pr i dag ikke noen laboratorietest som påviser Periodisk febersyndrom. Diagnosen stilles klinisk. De diagnostiske kriteriene som er vanligst brukt i dag ble utarbeidet av Thomas og medarbeidere i 1999.
For å stille diagnosen kreves det:
Utredning
Dersom et barn får gjentatte regelmessige feberepisoder uten sikre tegn til øvre luftveisinfeksjon bør Periodisk febersyndrom mistenkes. Det er nyttig å stille denne diagnosen både fordi unødvendig og overdreven antibiotikabruk til disse pasientene da kan unngås og fordi foreldrene og barnet kan få informasjon om tilstanden. Nøkkelen til å kjenne igjen Periodisk febersyndrom ligger i å oppfatte regelmessigheten i tilstanden samtidig som man klarer å skille det kliniske bildet som er typisk for Periodisk Febersyndrom fra det som er typisk for infeksjoner. For å gjøre dette må man undersøke grundig med tanke på ørebetennelser, luftveisinfeksjoner og andre infeksjoner. Ved funn i svelget under feberepisodene er det viktig at deg gjøres ordentlig mikrobiologisk diagnostikk (bakterie dyrkningsprøve fra svelg/tonsiller) for å utelukke en bakteriell årsak til feberepisoden. Under minst en av episodene mener vi at det også bør tas en urinprøve til dyrkning for å utelukke urinveisinfeksjon. Høy CRP (gjerne 150–200 mg/l) er ikke uvanlig ved Periodisk febersyndrom. Dette gjør at feberepisodene ofte feilaktig mistolkes som en bakteriell infeksjon. Syklisk nøytropeni utelukkes ved å gjøre en seriemåling av nøytrofile blodlegemer.
Typisk forløp og ledsagende symptomer
Fra første feberdag i en episode til første feberdag i neste episode er det typisk et 28 dagers intervall. Dette kan selvfølgelig variere noe og 21-36 dager angis som mest vanlig. Det enkelte barnet har ofte et svært regelmessig mønster slik at foreldrene ofte kan angi nokså nøyaktig hvilken dag i neste måned de tror barnet vil få feber. Foreldrene beskriver noen ganger noen forvarselssymptomer i form av munnsår, sykdomsfølelse, utmattelse, irritabilitet eller hodepine i et snaut døgn før feberen bryter ut. Feberepisodene varer som oftest 3-5 dager. Feberepisodene opphører av seg selv uten behandling. Feberen stiger som regel raskt er gjerne høy (39-41 °C). I tillegg til symptomene beskrevet under ”diagnostikk” (sår hals, forstørrende og ømme lymfeknuter på halsen og munnsår) er det vanlig at barna også har andre ledsagende symptomer under feberturene. De vanligste er redusert allmenntilstand, frostanfall, hodepine, magesmerter, kvalme og oppkast. Det enkelte barn har som regel de samme symptomene ved hver febertur slik at bildet blir nokså likt fra gang til gang. Periodisk febersyndrom hos barn har en god prognose og hos de fleste barna vil tendensen til feberturer opphøre av seg selv uten av behandling. I noen store pasientmaterialer er tiden fra første feberepisode til feberepisodene opphører angitt fra 4,5 -8 år. Det er da typisk at intervallene mellom feberepisodene blir lengre, feberturene blir kortere og maksimal temperatur under episodene blir lavere før tilstanden opphører helt. Barn kan ha symptomfrie intervaller på flere måneder for så å starte opp med feberturer på ny.
Medisinsk behandling
Antibiotika har ingen effekt på episodene. Det er gjort forsøk med antibiotika både som anfallsbehandling og som forebyggende behandling uten at det endrer forløpet eller hyppigheten av feberturene. Paracetamol og ibumetin (Ibux) har effekt på feberen og dermed også en symptomlindrende effekt. Vi ser ofte at barna trenger nokså høye doser med paracetamol og ibumetin for å bli feberfrie.
Kirurgisk behandling
I og med at Periodisk febersyndrom har et godartet forløp og som regel brenner ut av seg vil de fleste barna ikke trenge annen behandling enn det som er nevnt over. Dersom feberepisodene vedvarer uten tegn til opphold, og hyppigheten og intensiteten av feberepisodene oppleves som svært belastende bør man henvise barnet til fjerning av mandlene. I litteraturen finner man nå over hundre beskrivelser av barn med periodisk febersyndrom som er blitt helt friske eller bedre etter at mandlene er blitt fjernet kirurgisk (tonsillektomi). Det er de siste årene gjort noen kliniske studier på effekten av tonsillektomi hos barn med periodisk febersykdom. To av studiene er gjort kontrollert, og begge viser at tonsillektomi er en effektiv behandling for Periodisk febersyndrom.
Alternative diagnoser
Tilbakevendende feberepisoder hos barn kan ha flere ulike årsaker, og en lege som undersøker barn med gjentatte feberepisoder av ukjent årsak må tenke på flere tilstander. Gjentatte virale- eller bakterielle infeksjoner er vanligste årsak til tilbakevendende feberepisoder hos barn. Vi mener at disse nokså lett kan skilles fra Periodisk febersyndrom dersom man gjør en god klinisk undersøkelse og skikkelig diagnostikk. Mønsteret er uregelmessig ved gjentatte infeksjoner. Syklisk nøytropeni er en sjelden blodsykdom. De nøytrofile blodlegemene er en type hvite blodlegemer som er viktige for kroppens immunforsvar. Hos pasienter med syklisk nøytropeni varierer mengden nøytrofile blodlegemer over tid, og i perioder er nivået så lavt at kroppens immunforsvar er betydelig svekket. Hos ellers friske individer er nivået av nøytrofile celler i blodet relativt konstant, men antallet nøytrofile i blodet stiger raskt ved infeksjonssykdommer.
Abdelhalim Ouradi
Abdelhalim Ouradi (født 19. mars 1981) er en algirsk amatørbokser, som konkurrerer i vektklassen bantamvekt. Ouradi har ingen større internasjonale resultater, og fikk sin olympiske debut da han representerte Algerie under Sommer-OL 2008. Her ble han slått ut i første runde av John Joe Nevin fra Irland i vektklassen bantamvekt. Han har også et gull fra 2007 i de panafrikanske leker på hjemmebane.
Grønvolltjernet
Grønvolltjernet (cirka 105 daa) er et tjern som er tilknyttet Ådalselva og inngår i Ådalselva naturreservat. Det ligger langs østbredden av elva, like nord for Svensrudtjernet og vest for Europavei 16 og Grønvollsletta i Ringerike kommune, Buskerud. Motorferdsel er ikke tillatt i tjernet. Ådalselva naturreservat med Grønvolltjernet inngår i Tyrifjorden våtmarkssystem IBA.
Anders Fogh Rasmussens tredje regjering
Anders Fogh Rasmussens tredje regjering var Danmarks regjering fra 23. november 2007 til 5. april 2009. Den utgikk fra Venstre og Det Konservative Folkeparti, med støtte fra Dansk Folkeparti. Regjeringen hadde 19 medlemmer, 12 fra Venstre og 7 fra Det Konservative Folkeparti.
Medlemmer
Endringer i forhold til Anders Fogh Rasmussens andre regjering:
I forbindelse med økonomi- og erhvervsminister Bendt Bendtsen avgang ble det den 10. september 2008 foretatt en rokering blant de konservative ministrene.
Carl Gustaf RFK
Carl Gustaf RFK er en rekylfri kanon som produseres av den svenske forsvarsprodusenten Bofors siden 1946, og senere i Saab Bofors Dynamics.
Historie
1946: M1 Den første versjonen, Carl Gustaf M1, ble utviklet rundt 1946 og kom inn i svensk tjeneste i 1948 som 8,4 cm Granatgevär m/48 (Grg m/48). På grunn av riflingen i røret som gjør at prosjektilet spinner, var RFK mer treffsikker på lengre avstander enn andre våpen i sin klasse som amerikanske Bazooka, britiske PIAT og tyske Panzerschreck.
1964: M2 En forbedret, lettere og noe forkortet utgave ble introdusert i 1964 og erstattet raskt originalversjonen.
1991: M3 Denne versjonen ble innført i 1991. Denne versjonen introduserte bruken av karbonfiber, plast og aluminium som erstattet deler av stålet på våpenet. I nyere tid begynte vesteuropeiske spesialstyrker å bruke våpenet mot fortifikasjoner og mot kjøretøy. Våpenet veier 9,5kg.
2014: M4 Forbedret versjon som inkuderer forbedret ergonomi, nytt ildleder system og vektreduksjon. Våpenet er noe kortere enn tidligere versjoner og vekten er 3,4kg lettere enn M3 versjonen.
Bruk
Våpenet brukes i Forsvaret i 84 mm kaliber. Våpenet er det eneste av sin type i tjeneste i Forsvaret. Det brukes også i det britiske forsvaret (under kallenavnet Charlie G) og i det canadiske (Carl G). I hjemlandet Sverige kalles våpenet Grg m/48 (granatgevär model 48), og det ble tatt i bruk i 1948 i det svenske forsvaret.
I infanteriet vil et lag oppsatt med rekylfri kanon gå under betegnelsen kanonlag. 84 mm rekylfri kanon er et rekylfritt panservernhåndvåpen som nytter enhetspatroner. Foruten hulladningspansergranater kan en skyte røyk-, lys- og sprenggranater. Det gir tyngre ildstøtte til mobile styrker og kan bæres over en viss avstand av et kanonlag uten ekstra transportstøtte.
Norske forhold
Det norske Forsvaret har brukt RFK siden tidlig 70-tallet i M2 og M3 utgaver. I januar 2021 ble det kjent at Forsvaret skal kjøpe M4 versjonen med levering samme år.
Østasiatisk madhyamaka
Østasiatisk Madhyamaka refererer til de buddhistiske tradisjoner i Øst-Asia som er avleggere av den indiske filosofiske skolen Madhyamaka. Innen kinesisk buddhisme ble disse ofte referert til som sān lùn zōng (三論宗) eller «de tre avhandlingers skole», i japansk buddhisme kjent som Sanron-shū, selv om moderne orientalister betrakter dem som uavhengige skoler. Madhyamikatekstene ble første gang oversatt til kinesisk i det 5. århundre av den buddhistiske munken Kumārajīva.
Guldbergs Akademiske Kor
Sangselskabet Guldbergs Akademiske Kor, forkortet G.A.K., er et av Norges fremste mannskor for amatørsangere. Koret ble stiftet 8. mai 1916 av Ansgar Guldberg under navnet «Sangselskabet Guldbergs Akademiske Kor». Det holder til i Oslo. G.A.K. talte i 2019 rundt 55 sangere, anført av dirigent Sigurd Engesnes.
Sangselskapets historie
Den 8. mai 1916 innkalte firkløveret Ansgar Guldberg, Sophus Brochmannm, H.P. Blix og Paul Gjesdal et tjuetotalls personlige venner til konstituerende møte for Sangselskabet Guldbergs Akademiske Kor. Mandag 9. oktober 1916 avholdtes første øvelse (arbeidende møte), og siden da har mandag vært fast dag for GAKs øvelser. Guldberg hadde tidligere vært dirigent for DnS.
Koret holdt en rekke konserter i årene 1916 – 1920, bla. a. for regjering og Høyesterett i Gamle Festsal, vårkonserter i Universitetets Aula og Gamle Logen, samt ved Nordisk studentersangstevne i København i juli 1919.
I okkupasjonstiden gikk GAK i dvale, som det meste av Norges korsamfunn, noe som i sin tur førte til at første samling etter frigjøringen måtte innkalles via annonsering i pressen.
Rundt midten av søttitallet fikk GAK en oppgangsperiode med økende rekruttering, blant annet på grunn av innsats fra Hans M. Borchgrevink, korets ferske dirigent og primus motor vocus. Guldbergs holdt konserter bl.a. på Island.
I 1984 overtok Nils Olav Aanonsen som dirigent. Koret deltok i flere internasjonale konkurranser, men uten å oppnå priser.
Koret feirer såvel 60- 75- og 90-årsjubileer.
Dirigenter
1Arild Sandvold dirigerte koret under plateopptak i 1927.
Øystein Fevang, Tapani Länsiö og Jukka-Pekka Saraste dirigerte koret (sammen med Oslo Filharmoniske Kor og det finske mannskoret Otaniemen Kaiku) ved fremføringen av Sibelius' Kullervosymfoni høsten 2007.
GAK i dag
Koret består i 2019 av ca. 55 aktive sangere, anført av dirigent Sigurd Engesnes.
Korets repertoar spenner fra større klassiske komposisjoner for kor via drikkeviser og andre viser til arrangementer over moderne sanger.
Kiwai
Kiwai er en folkegruppe som bare finnes på Papua Ny-Guinea. Folkegruppen livnærer seg mest på dyrking av jordbruksprodukter, og fordi jorden er svært fruktbar kan det dyrkes mange forskjellige grønnsaker og frukter. Jakt og fiske er også utbredt.
Guldbergs Akademiske Kor
GAK i dag
Dette gjenspeiles delvis i korets tre CD-plater: Norges skaal med norske drikkeviser gjennom de siste 200 år, Bellman bland bröderne med Göran Fristorp og Martin Haug som solister, og den siste innspillingen Jul med Anne-Lise Berntsen som solist.
Irene van der Reijken
Irene van der Reijken (født 13. august 1993) er en nederlandsk friidrettsutøver som konkurrerer i hinderløp.
Kiwai
Konflikter er vanlige innenfor gruppen. Når en kiwai har drept et annet menneske er det vanlig å ta med hodet hans hjem, som bevis på hva han har gjort. Gruppen er delt inn i klaner, og det er forbudt for to personer innen klanen å gifte seg med hverandre.
Irene van der Reijken
I 2021 representerte hun Nederland på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.
Øysterbøfossen
Øysterbøfossen er en foss i Øystrebøelva (Storelva) ved Ikjefjorden i Høyanger kommune i Sogn og Fjordane. 17,2 km² av nedbørfeltet, og dermed mesteparten av vannføringen i fossen, er overført til Matre kraftverk. Det resterende uregulerte nedbørfeltet på 2,4 km² utgjør 12% av det opprinnelige nedbørfeltet.
Himalayabarlind
Himalayasbarlind (latin: Taxus wallichiana) er et tre i barlindslekten, som inngår i barlindfamilien. Treet vokser i Afghanistan, Himalayaog sørvestre Kina, opp til 3 500 meters høyde Treet blir 15-20 meter høyt. Barken er brun skjellaktig, bladene er spiralsnodd i to rader og er svakt sigdformede, de blir brune etter 3-4 år. Bærene er røde eller oransje-røde, konglene er runde og henger under bladene om våren.
Planten er giftig. Det kjemoterapeutiske stoffet Paclitaxel stammer fra både Taxus brevifolia og, i mindre grad, fra himalayabarlind. Det brukes i behandling av kreft i bryst, eggstokker og lunge.Uregistrert høsting i India og Kina kan trolig medvirke til at barlindarter der trues av hogst og utrydning.
Echt-Susteren
Echt-Susteren er en kommune i den nederlandske provinsen Limburg. Kommunen ble dannet i 2003 ved en sammenslåing av kommunene Echt og Susteren.
Kine Hult
Kine Hult (født 1977) er en black metal artist kjent fra bandent Gehenna (2000–2005), men også som gjesteartist i bandene The Kovenant og Satyricon. Hun har også vært journalist og plateanmelder for Stavanger Aftenblad.
Dan Smith (fredsforsker)
Daniel «Dan» Wybert Mansel Smith (født 17. september 1951) er en britisk statsborger som var direktør for Institutt for fredsforskning (PRIO) i perioden 1993–2001.
Liv og virke
Dan Smith ble uteksaminert i engelsk litteratur fra Cambridge University i 1976. Smith påbegynte arbeidet som fredsforsker i 1976, da han fattet interesse for britisk forsvarspolitikk i 1976. Han kom til Norge som direktør for PRIO i 1993.
I hans direktørperiode (1993–2001) ekspanderte PRIO hurtig, og instituttets virksomhet ble utvidet til å omfatte mer anvendt forskning, ikke minst gjennom postkonflikt-prosjektene Balkan Dialogue og etableringen av det som senere ble PRIO Cyprus Centre i Nikosia. Etter at han gikk av som direktør, var Smith tilknyttet Det Norske Nobelinstitutt en periode, samt Hellenic Foundation for Foreign and European Policy. Han var også leder for the Institute for War and Peace Reporting.
Da Dan Smith forlot PRIO og Norge, gikk han i 2003 til stillingen som generalsekretær for International Alert i London. Fra 2015 er han direktør for Stockholm International Peace Research Institute (SIPRI).
Dan Smith har forfattet, medforfattet og redigert 16 bøker, blant annet flere utgaver av The Atlas of War and Peace. Han har også vært rådgiver for myndigheter og organisasjoner om fredsbygging, blant annet i egenskap av deltaker i rådgivergruppen for FNs fredsbyggingsfond, der han var leder til 2011.
Dan Smith ble utnevnt til offiser (OBE) av den britiske ordenen Order of the British Empire i 2002.
17. serierunde i Tippeligaen 2006
Hengekamp fra 13. serierunde
Tabellen etter hengekampen.
Fayetteville (Arkansas)
Fayetteville er en by i den amerikanske delstaten Arkansas med et areal på 134,1 km² og en befolkning som oppgis til cirka 82 000 innbyggere (2003). Byen ligger i delstatens nordvestre del av delstaten, cirka 80 kilometer nordøst for Fort Smith, cirka 30 kilometer øst for grensen til Oklahoma og 45 kilometer sør for grensen til Missouri.
Sixtus
Sixtus kan vise til:
Gianluigi Buffon
Gianluigi Buffon Masocco (født 28. januar 1978) er en italiensk tidligere fotballspiller.
Klubbkarriere
Buffon startet karrieren i Parma i 1995, og gikk til Juventus i juli 2001 for om lag 400 millioner kroner, som da var tidenes dyreste keeper. Han er idag tidenes femte dyreste keeper.
I 2004–05 hjalp Buffon Juventus til lagets tredje Serie A-tittel på fire sesonger. Buffons utrolige redninger i den avgjørende kampen mot AC Milan var med på å avgjøre kampen. Tittelen ble, i likhet med neste års tittel, imidlertid trukket tilbake etter dommerskandalen i 2006.
Da Juventus ble flyttet ned til Serie B, valgte Buffon å bli i klubben, til tross for at han kunne gått til en rekke andre klubber. Kontrakten med Juventus ble våren 2007, da klubben var sikret opprykk til Serie A igjen, forlenget til 2012.
Buffons debut i Serie A var for Parma mot Milan, 19. november 1995.
Den 11. mai 2016 skrev han under en ny kontrakt til 30. juni 2018 med Juventus.
Den 4. juli 2019 kom han tilbake til etter ett år i den franske klubben Paris Saint-Germain FC. Han skrev han under en ettårskontrakt til 30. juni 2020.
Landslagskarriere
Buffon debuterte for landslaget mot 29. oktober 1997.
Etter å ha vært reserve for Gianluca Pagliuca under VM 1998 og gått glipp av EM 2000 på grunn av en skade, startet Buffon for Italia under VM 2002 og EM 2004.
I VM i 2006, som Italia vant, ble Buffon kåret til beste keeper og fikk Lev Jasjin-prisen. Buffon er den spilleren med flest kamper for det Italienske landslaget.
Han ble tatt ut i s EM-tropp til EM i Frankrike 2016.
Buffon ga seg på landslaget etter tapet mot i kvalifiseringen til VM 2018.
Involvering i dommerskandalen 2006
Den 12. mai 2006 ble det påstått at fire Juventus-spillere var mistenkt for å ha satset penger på kamper som de selv hadde deltatt i. To av dem skulle ha vært stjernene Gianluigi Buffon og Fabio Cannavaro, ifølge svenske Expressen,, og nevner to cupkamper mot Atalanta i 2006 og i 2005 hvor Juventus tapte. Buffon ble frikjent.
Hildur Horn Øien
Biografi
Hildor Horn Øien tok examen artium i Narvik i 1960. Etter det flyttet hun til Oslo for å ta høyre utdanning. Hun studerte ved Universitetet i Oslo hvor ble cand.mag. i 1968. Hun arbeidet som adjunkt ved Torstad ungdomsskole fra 1968 til 1990. Siden ble hun daglig leder for Kirkens SOS i Buskerud. Denne stillingen hadde hun til 1996. Hun ble valgt til fylkesvaraordfører i 1995 og satt som fylkesordfører for Akershus fra 2003 til 2007. Hun har også vært medlem av Asker kommunestyre i flere år.
Øien har også hatt tillitsverv for Norsk Lektorlag og IKO. Fra 1999 til 2003 var hun medlem av Europarådets kommunalkongress og valgobservatør ved regionvalg i Georgia, Kosovo og Moldova.
Kappverdetårnugle
Kappverdetårnugle (Tyto alba detorta E. J. O. Hartert, 1913 ) er en underart av tårnugle (Tyto alba) som finnes på Kapp Verde, ei øygruppe utenfor kysten av Vest-Afrika. Tårnugla er en mellomstor raptor som tilhører tårnuglefamilien (Tytonidae).
Gravitasjonell energi
Gravitasjonell energi er den energien som blir frigjort av et objekt når det faller fra et gravitasjonsfelt. Gravitasjonell energi er en form for potensiell energi.
Papuanske språk
Papuanske språk eller papuaspråk er en fellesbetegnelse på flere trans-ny-guinea-språk som tales av urbefolkningen (papuanere) på Ny-Guinea, i tillegg til i et område fra Maluku og Timor i vest til Salomonøyene i øst. Språkene blir gruppert i en rekke innbyrdes uavhengige språkgrupper, og mye står igjen i kartleggingen av dem.
Anslagsvis 1 200 språk regnes med til gruppen, og av disse tales omkring 800 på Ny-Guinea. Antallet talerne av de ulike språkene varierer fra noen hundre til noen få tusen.
Saotometårnugle
Saotometårnugle (Tyto alba thomensis (Hartlaub, 1852) ) er en underart av tårnugle (Tyto alba) som finnes på São Tomé, en øystat i Guineabukta langs vestkysten av Afrika. Tårnugla er en mellomstor raptor som tilhører tårnuglefamilien (Tytonidae).
The Boston Globe
The Boston Globe er en liberal dagsavis fra Boston i Massachusetts i USA. Den regnes sammen med Boston Herald som de store dagsaviser i Boston, og er kanskje den viktigste regionalavis for New England-delstatene.
The Boston Globe ble grunnlagt i 1872 av seks forretningsmenn i Boston. Første utgave kom ut 4. mars 1872.
Avisen hadde i 2002 et opplag på 467 745 eksemplarer.
Sonja Scheibl
Sonja Scheibl (født 5. september 1979) er en tysk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 17 i trap.
Akkarfjorden (Kvaløya)
Akkarfjorden (nordsamisk: Àhkàrvuotna) er en fjord på Kvaløya i Hammerfest kommune i Finnmark. Fjorden har innløp mellom Klokkarøya i vest og Akkarfjordnes i øst og strekker seg to kilometer nordover til stedet Akkarfjord innerst i fjorden.
Lilleøya ligger midt i fjordinnløpet. På det dypeste er Akkarfjorden 51 meter, mellom Lilleøya og Akkarfjordneset.
Riksvei 94 går langs østsiden av fjorden, mens Fv114 går langs vestsiden.
Johan I av Portugal
Johan I (portugisisk: João I; født 11. april 1357 i Lisboa i Portugal, død 14. august 1433 samme sted) var den tiende kongen av Portugal og styrte fra 1385 til 1433. Johan I var utenomekteskapelige barn av Peter I av Portugal og var far til blant andre Henrik Sjøfareren.
Bakgrunn
Johann var som uekte sønn av Peter I og hans elskerinne Teresa Lourenço såpass perifer at han ikke ble regnet med i arverekken.
Han trådte inn i cistercienserordenen og ble snart abbed for et ev dens klostre. Han ble også stormester for en riddeerorden, Avis-ordenen. Han ble før sin tronbestigning kalt Johann av Avis.
Urolige tider
I 1367 døde Peter I. Tronen ble arvet av hans sønn Ferdinand I. Han døde i 1383 uten mannlige arvinger. Dermed var den direkte mannlige burgundiske arvelinje sluknet. Dermed lå det egentlig at for at Portugal via Ferdinands arvedatter, Beatrix, som var gift med kong Johann I av Kastilla, ville tilfalle Kastilla som arvelodd.
Så kom 1383-revolusjonen, som styrtet Leonore etter at hun hadde regjert i bare seks uker. Johann av Avis stilte seg i spissen for opprørerne, drepte egenhendig Leonores elsker, og tvang Leonore til eksil i Kastilla. Da den kastiljanske Johann aå marsjerte mot Portugal med en stor hær, ble Johann av Avis utnevnt til Fedrelandets forsvarer av cortes (riksforsamlingen).
I 1385 stod det avgjørende slaget ved Aljubarrota, der portugiserne under ledelse av Johann av Avis og hans general Nuno Álvares Pereira stod overfore en tallmessig sterkere og bedre utrusten kastiljansk hær. Med hjelp av engelske allierte klarte Johann av Avis å beseire kastiljanerne. Dermed var de kastiljanske forsøk på å tilegne seg Portugal varig avverget, og Portugals uavhengighet berget.
Konge
Cortes proklamerte så Johann av Avis til landets konge. Til minne om seieren opprettet Johann klosteret Santa Maria da Vitória i Batalha.
Johann ble stamfar for to portugisiske kongedynastier. Det første var Huset Avis, som regjerte Portugal til 1580. Senere etter en tid fulgte Huset Braganza som regjerte landet fra 1640 til 1853.
Han ble kalt for João o Grande, «den store», tidvis også «lykkelige minne» i Portugal, og i Spania for «bastarden» (ikke ektefødt). Han opprettholdt kongedømmets uavhengighet fra kongedømmet Kastilla. Johan styrte i fredstid og søkte økonomisk utvikling. Den eneste betydelige militære handlingen var beleiringen og erobringen av den nordafrikanske byen Ceuta i 1415. Ved dette kunne han kontrollere sjøtrafikken langs den afrikanske kysten. Han var den første som benyttet tittelen Herre av Ceuta.
Ekteskap og barn: Johan giftet seg i Porto den 2. februar 1387 med Philippa av Lancaster (1360–1426), eldste datter av engelske John av Gaunt, 1. hertug av Lancaster, og Blanche av Lancaster. Fra dette ekteskapet ble det født flere kjente prinser og prinsesser av Portugal (infanter) som ble kjent som Ínclita Geração, «den strålende generasjonen». Betegnelsen ble gitt av den portugisiske poeten Luís de Camões i det episke diktet Os Lusíadas, Portugals nasjonalepos. ved kong Johans død.
Yuno Yamanaka
Yuno Yamanaka (japansk: 山中 柚乃; født 25. desember 2000) er en japansk friidrettsutøver som konkurrerer i mellomdistanseløp og hinderløp.
I 2021 representerte hun Japan på øvelsen 3000 meter hinder under Sommer-OL 2020 arrangert i Tokyo der hun løp forsøksheat, men kvalifiserte seg ikke til finalen.
Magnus Nicolai Celsius
Magnus Celsius (født 16. januar 1621 i Alfta i Hälsingland, død 5. mai 1679) var en svensk astronom og matematiker. Han var far til Nils Celsius, Johan Celsius og Olof Celsius d.e.. Celsius ble innskrevet ved universitetet i 1641, hvor han tilhørte Hälsinge nation.
I 1649 ble han filosofie magister i Uppsala. Han ble Rector Scholæ Upsaliensis i 1657, det vil si rektor for forgjengeren til katedralskolen. I 1665 ble han ekstraordinær professor og i 1666 assessor i antikvitetskollegium. Videre ble han i 1668 professor i matematikk ved universitetet, og i 1675 ble han universitetets rektor. Fra 1677 var han også sogneprest i Gamla Uppsala.
Sort hull
miniatyr|alt=Akkresjonsskive i Messier-galaksen|Det første bildet av [[akkresjonsskiven som omgir et sort hull.Event Horizon Telescope]] right|thumb|alt=Schwarzschild black hole|Simulering av hvordan et sort hull kan bøye av lyset fra en bakenforliggende [[galakse.]] thumb|right|Simulering av hvordan et sort hull foran [[Melkeveien skal kunne se ut. Det sorte hullet har 10 solmasser, og ses her fra en avstand på 600 km. For å opprettholde denne avstanden kreves det en akselerasjon på omkring 400 millioner G. ]] Et sort hull (også svart hull) er et område av tidrommet hvor gravitasjonen er så sterk at ingenting – ikke en gang elementærpartikler eller elektromagnetisk stråling – kan unnslippe. Yttergrensen til dette området kalles hendelseshorisonten og definerer størrelsen til det sorte hullet. Innenfor denne horisonten vil all materie og stråling bevege seg mot en singularitet hvor fysikkens lover er brutt sammen.
Magnus Nicolai Celsius
Celsius var for sin tid hyllet som både en matematiker, astronom og botaniker. Mest kjent er han dog for å ha lyktes i å knekke gåten med de stavløse Hälsinge-runene i 1675. Publiseringen av resultatet ble påbegynt i 1977, men ble avbrutt av hans død. Du ble senere fullført av sønnen, Olof Celsius d.e.
Sort hull
Teorien om generell relativitet forutser at et objekt med tilstrekkelig stor masse som kollapser (komprimeres) til en størrelse mindre enn sin egen Schwarzschild-radius, vil ha en unnslipningshastighet som er høyere enn lysets hastighet. Siden 1967 har slike objekter blitt kalt «sorte hull», ettersom ikke noe lys fra innenfor hendelseshorisonten slipper ut.
I 1974 viste Stephen Hawking ved bruk av kvantefeltteori at et sort hull er et sort legeme. Det vil derfor avgi stråling ifølge Stefan-Boltzmanns lov med en temperatur som Hawking fant å være omvendt proporsjonal med massen til det sorte hullet. Dette gjør det vanskelig å observere denne strålingen fra sorte hull med masser av samme størrelsesorden som solen eller enda større.
Objekter med en gravitasjon så stor at ikke en gang lyset kan unnslippe, ble først overveid som en mulighet på 1700-tallet av John Michell og Pierre-Simon Laplace. De første moderne forutsigelser av et sort hull i generell relativitetsteori ble gjort av Karl Schwarzschild i 1916 som en ren teoretisk konstruksjon, selv om det gikk ytterligere fire tiår før hypotesen ble akseptert. Etter at det lenge ble betraktet som en matematisk merkverdighet, var det ikke før på 1960-tallet at teoretisk arbeid viste at sorte hull var en logisk følge av teorien om generell relativitet. Oppdagelsen av nøytronstjerner utløste interesse for kollapsede objekter med stor masse som en mulig astrofysisk virkelighet.
Siden sorte hull er veldig små i utstrekning i astronomisk sammenheng, og ikke kan observeres direkte, har påvising av disse objektene basert seg på gravitasjonseffekten de har; enten på objekter i nærheten, eller på lys som passerer nær det sorte hullet (gravitasjonslinser). Tidlig på 2000-tallet kunne astrofysikere ved hjelp av indirekte observasjoner fastslå at det befinner seg et supermassivt sort hull i Melkeveiens sentrum (Sagittarius A*) med en masse anslått til 4,6 millioner ganger solens.
Det første bildet av akkresjonsskiven omkring et sort hull ble offentliggjort i fagtidsskriftet Astrophysical Journal Letters 10. april 2019. I mars ble åtte radioteleskoper på forskjellige steder på jorden, som er knyttet sammen til Event Horizon Telescope (EHT), rettet mot senteret av Messier 87-galaksen, 55 millioner lysår fra jorden. Det sorte hullet er tre millioner ganger større enn jorden og har en masse på seks milliarder ganger solens.
Historie
Tanken om et legeme med så stor masse at ikke en gang lys kan unnslippe ble først lagt fram av den britiske geologen John Michell i 1783 i en artikkel sendt inn til Royal Society. Newtons gravitasjonsteori og begrepet unnslipningshastighet var på denne tiden ganske velkjente. Michell beregnet at et legeme med 500 ganger solens radius og omtrent samme tetthet skulle ha en unnslipningshastighet på overflaten som var lik eller større enn lysets hastighet, noe som ville bety at legemet ville være usynlig siden ikke en gang lys hadde stor nok hastighet til å unnslippe. I Michells egne ord:
Michell anså det som usannsynlig, men fullt mulig, at flere slike objekter kunne finnes i universet. Michells forestilling om at lyset sendes ut fra en slik supermassiv stjerne for så å bremses opp, stoppe og falle tilbake, er senere tilbakevist av moderne relativitetsteorier.
I 1796 fremmet den franske matematikeren Pierre-Simon Laplace den samme tanken i de første og andre utgavene av sin bok Exposition du système du Monde (men den ble fjernet fra senere utgaver). Slike «mørke stjerner» ble hovedsakelig oversett på 1800-tallet da det ikke ble forstått hvordan en bølge uten masse som lys kunne påvirkes av tyngdekraften.
Den generelle relativitetsteorien
Albert Einsteins generelle relativitetsteori i 1915 endret dette. Han hadde tidligere påvist at tyngdekraft faktisk påvirket lys. Noen måneder etter utgivelsen av relativitetsteorien utga Karl Schwarzschild løsningen på ligningen som beskrev gravitasjonsfeltet hos en punktformet masse i et for øvrig tomt rom og antydet dermed at det som vi i dag kaller for et sort hull faktisk kunne eksistere. Schwarzschild-radius betegner radien et ikke-roterende objekt må komprimeres til for at unnslipningshastigheten skal overstige lyshastigheten (og dermed skape et sort hull). Schwarzschild selv trodde ikke at sorte hull kunne manifestere seg fysisk. Noen få måneder etter Schwarzschild kunne Johannes Droste, en student av Hendrik Lorentz, uavhengig gi den samme løsningen for en punktmasse og han skrev mer utfyllende om dens proporsjoner.
Robert Oppenheimer (sammen med Solomon H. Snyder) forutså således at store stjerner kunne gjennomgå en dramatisk gravitasjonskollaps. Sorte hull kunne i prinsippet oppstå i naturen. I en periode kaltes slike legemer for frosne stjerner. De inntil videre hypotetiske sorte hullene fikk dog ingen større oppmerksomhet før sent på 1960-tallet da interessen for kollapsede objekter ble vekket på nytt av oppdagelsen av pulsarer (nøytronstjerner). Kort tid etter ble begrepet «sort hull» (black hole) første gang benyttet av den teoretiske fysikeren John Archibald Wheeler under en konferanse i 1967. Tidligere hadde uttrykket «sort stjerne» (black star) vært benyttet. Uttrykket forekommer i blant annet et tidlig avsnitt av Star Trek. I fransk og russisk oversettelse har betydningen av «sort hull» en tilleggsmening som «vakkert sammenstøt», noe som er årsaken til at begrepet «svart stjerne» til en viss grad fortsatt blir benyttet.
På 1970-tallet ble det lansert en alternativ hypotese som foreslo at et sort hull kan være forbundet med et såkalt hvitt hull og danne et «ormehull» i romtid. Hvite hull skulle ifølge hypotesen kunne manifestere seg som et gammaglimt, men det finnes pr. 2018 ingen observasjoner som underbygger denne hypotesen.
Rådende teorier om sorte hull
Siden hverken lys eller stråling kan unnslippe et sort hull, er det ikke mulig å observere direkte hva som befinner seg i senteret. Pr. 2018 er det ingen som med sikkerhet vet hva som finnes inne i et sort hull, og det finnes heller ingen fysiske modeller eller teorier som fullt ut forklarer disse ekstreme objektene. På overflaten til et tenkt objekt i det sorte hullets gravitasjonssenter vil lyshastigheten være overskredet, noe som gjør at den generelle relativitetsteorien ikke lenger er tilstrekkelig for å forklare hva som skjer. Et hypotetisk éndimensjonalt punkt uten utstrekning og med uendelig tetthet er en modell som brukes for å forsøke å forklare hva som skjer. Dette punktet kalles en singularitet, og det sorte hullets samlede masse befinner seg i dette punktet.
To hovedtyper sorte hull synes å eksistere. I den ene enden av størrelsesskalaen er sorte hull som er oppstått etter at en stor stjerne har kollapset. Disse sorte hullene har masse som tilsvarer tre ganger solens masse og oppover. De antas å være spredd rundt om i galaksene og universet, og er nærmest umulig å oppdage. I den andre enden av skalaen er supermassive sorte hull, som antas å finnes i sentrum av de fleste galaksene. Et supermassivt sort hull kan ha en masse tilsvarende mange millioner sol-masser. Når materiale – som gass fra en stjerne som kommer for nær – faller inn i et supermassivt sort hull, vil det genereres en ekstremt intens stråling; både synlig lys og røntgen- og gammastråling. Disse objektene kalles kvasarer, og er de mest strålingssterke objektene som er kjent.
Det er ikke funnet bevis for at såkalte «mellomstore» sorte hull eksisterer. Observasjoner gjort av romteleskopene Hubble (synlig lys), Chandra og XMM-Newton (røntgensstråler) har imidlertid styrket hypotesen om at slike mellomstore sorte hull kan finnes.
Smørholefossen
Smørholefossen er en foss i Vikadalen i Årdal kommune i Sogn og Fjordane. Fossen ligger i et dypt gjel like sørvest for Skeidslåfossen. Vannføringen er utbygd til vannkraftproduksjon i Naddvik kraftverk og fossen er i dag tørrlagt mesteparten av året.
«Améthyste»
Ubåten er den femte i en serie av seks franske atomubåter i den såkalte Rubis-klassen. Den ble bygget i Cherbourg og gikk av stabelen i 1988. Den ble satt i tjeneste i 1991. «Améthyste» representerer en videreutvikling av Rubis-klassen, og den sjette ubåten i klassen, «Perle», ble også utrustet på samme vis.
Under Kosovokrigen i 1999 ble «Améthyste» og søsterskipet «Rubis» satt inn på de alliertes side.
Riley Brace
Riley Brace (født 7. mars 1992 i Fitzroy Harbour, Ontario, Canada) er en canadisk ishockeyspiller som spiler senter for den norske klubben Stjernen siden 2021/22-sesongen.
Red River Parish
Red River Parish er et fylke i den amerikanske delstaten Louisiana. Det ligger nord i staten og grenser mot Caddo Parish i nordvest, Bossier Parish i nord, Bienville Parish i nordvest, Natchitoches Parish i sørøst og mot De Soto Parish i vest.
Evje (natur)
Ei evje er en grunn del av ei elv med tilnærmet stille eller rolig vannstrøm, som oftest på grunn av én eller flere naturlige fysiske hindringer. I de tilfeller hindringen(e) skjærer ut i vannstrømmen og fører til dannelsen av en motgående strøm, kalles evja ei bakevje. Mange regner også naturlige viker med myrlendte bredder som evjer.
Verneting
Verneting er et rettslig begrep som bestemmer hvilken rettskrets en sak hører under i første instans.
Norge
I sivile saker (tvistemål) er hovedregelen at saken må reises ved saksøktes hjemting, det vil si den rettskrets hvor han har sin bopel, se for norsk retts vedkommende tvistemålsloven § 17. Dette kalles også alminnelig verneting. For juridiske personer gjelder det særlige regler, se nærmere i § 21. Staten har hjemting i Oslo, de enkelte kommuner vil ha hjemting i den rettskrets kommunen hører under, mens selskaper vil ha hjemting der styret sist hadde sitt sete.
Det finnes imidlertid en del unntak fra dette utgangspunktet i loven. For eksempel kan søksmål som gjelder fast eiendom anlegges i den rettskrets hvor eiendommen ligger (§§ 22-23), og søksmål om erstatningsansvar og visse lignende spørsmål som angår skadevoldende handlinger kan anlegges i den rettskrets hvor den skadevoldende handling fant sted (§ 28). Som hovedregel kan dessuten partene avtale et annet verneting enn det som følger av loven, så lenge avtalen er begrenset til et spesielt rettsforhold, eventuelt et særskilt søksmål. Unntak gjelder for enkelte vernetingsregler, som er preseptoriske (ufravikelige), blant annet § 22. Dette kan være et alternativ til å avtale voldgift.
I straffesaker er utgangspunktet at saken må reises i den rettskrets hvor den straffbare handlingen fant sted, se straffeprosessloven § 10.
Guido Rodríguez
Guido Rodríguez (født 12. april 1994) er en argentinsk fotballspiller som spiller for den spanske klubben Real Betis.
Landslaget
Han ble tatt ut i s tropp til VM i fotball 2022 i Qatar.
Akkarfjorden (Sørøya)
Akkarfjorden er en fjord på Sørøya i Hammerfest kommune i Finnmark. Fjorden har innløp mellom Akkarfjordnæringen i nord og Borvikklubben i sør og strekker seg fire kilometer vestover til bygda Akkarfjord innerst i fjorden.
I tillegg til Akkarfjord ligger gårdsbrukene Ytre Akkarfjord og Bismarkvika på nordsiden av fjorden. Fjorden er 62 meter på det dypeste, om lag midt i fjorden.
Døvlingen
Døvlingen ligger øst for Døvlingsmyra, langs østbredden av Ådalselva og like nord for Grønvolltjernet og vest for Europavei 16 og Grønvollgrenda i Ringerike kommune, Buskerud. Motorferdsel er ikke tillatt i tjernet.
Akkarfjorden (Sørøya)
Fv112 går langs deler av fjorden.
Døvlingen
Navnet Døvlingen er avledet fra norrøne uttrykket dýfa, som betyr duve eller gynge, via dyvle, som rett og slett betyr myrhull.
Vittorio Parrinello
Vittorio Parrinello (født 8. august 1983) er en italiensk amatørbokser, som konkurrerer i vektklassen bantamvekt. Parrinello har ingen større internasjonale resultater, og fikk sin olympiske debut da han representerte Italia under Sommer-OL 2008. Her ble han slått ut i åttendedelsfinalen av Navn fra Land i vektklassen bantamvekt. Han deltok også i Verdensmesterskapet i 2009 i Milano, Italia der han ble slått ut i første runde.
Knoxville (andre betydninger)
Knoxville har flere betydninger:
I USA er det en rekke byer ved navn Knoxville. Den største er Knoxville i Tennessee. De andre byene ved navn Knoxville eller som har Knoxville i navnet:
Knoxville kan også peke til:
Barbareskkysten
Barbareskkysten var navnet som ble gitt til Nord-Afrikas middelhavskyst i det 19. århundre, hovedsakelig da området som begrenses av dagens Marokko, Algerie, Tunisia og Libya. Berberfolket har gitt navn til området. I området rundt Middelhavet oppstod flere viktige samfunn, grekere, romerriket, Fønikia og Imazighen. Selv om Barbareskkysten ble regnet for å være en språklig enhet, språket var 'berbers' (Tamazight), var det i oldtiden aldri en politisk enhet. Etter at islam hadde gjort sitt inntog hadde de ulike strøkene en felles grunn til å forenes, og slik kunne almohadene samle regionen under sitt styre. Dette dynastiet av Imazighen hersket også over Spania (se Maurerne).
Facebook Messenger
Facebook Messenger, også kjent som kun Messenger, er en direktemeldingsapp og -plattform utvikla av Facebook, Inc. Den ble først utvikla som Facebook Chat i 2008, før Facebook endra meldingstjenestene sine i 2010, og lanserte selvstendige Messenger-apper i for iOS og Android i august 2011, samt maskinvaren Facebook Portal i 2018. Senere lanserte Facebook en dedikert Messenger-nettside (Messenger.com) hvor direktemeldingsfunksjonene fungerer atskilt fra selve Facebook. I april 2020 ble Messenger for Desktop lansert, og er tilgjengelig i Microsoft Store og Mac App Store.
Brukere kan sende meldinger, multimedia og filer, samt «reagere» på andres meldinger. Plattformen støtter også tale- og videosamtaler. I juli 2021 hadde Facebook Messenger 1,3 milliarder aktive månedlige brukere.
Barbareskkysten
Fra det 17. århundre arrangerte europeiske handelsmakter straffeekspedisjoner for å beseire disse kaperne. Den nederlandske sjøfareren Michiel Adriaenszoon de Ruyter var blant annet kjent som kaperjeger. I løpet av det 18. århundre ble barbareskkaperne utryddet ved at stedene de holdt til stort sett ble ødelagt av europeiske straffeekspedisjoner.
Det lyktes osmanene å herske i store deler av Barbareskkysten (Tamazgha), noe som også bidro til å redusere kaperfarten. Kun den vestlige delen av dagens (2017) Marokko var ikke en del av Det osmanske riket.
Charlotte Kerwood
Charlotte Kerwood (født 15. september 1986) er en britisk skytter som konkurrerer i hagleskyting. Hun representerte landet sitt under Sommer-OL 2012 i London, der hun ble nummer 16 i trap.
Trikkehallen (Bergen)
Trikkehallen ligger i Thormøhlensgate 23 i bydelen Møhlenpris i Bergen. Trikkehallen eies av Bergen kommune og brukes i dag av Bergen Tekniske Museum. Anlegget består av en rekke ulike bygninger. Hovedbygningene er trikkehallen, garasjebygningen og omnibusverkstedet. Nærmeste nabo er Trikkebyen, som er boliger for sporveisfunksjonærene.
Trikkeanlegget
Bergen Elektriske Sporvei AS ble etablert i 1897 og vognhallen ble oppført etter arkitekt Schak Bulls tegninger årene 1912-1913. Bygningen ble oppført i mur og har tre tårn på 7-8 meter. Trikkehallen inneholdt verkstedshall, smie, administrasjon og leilighet på loftet. Hallen ble utvidet etter tegninger av arkitekt Jens Munthe Bull i 1915-1917 og 1937-1938. Garasjebygget ble også tegnet av Jens Munthe Bull i 1920-1921. Trikken var eneste landgående, offentlige transportmiddel i Bergen fram til 1928, da de første bussrutene ble opprettet. Omnibussverkstedet ved trikkehallen ble tegnet i 1931, men ikke oppført før 1940.
Fredning
Bergen kommune overtok bedriften i 1917 og i 1990 vedtok Bergen Bystyre planer som innebar at trikkehallen skulle rives. Kulturminnemyndighetene anbefalte at trikkehallen skulle reguleres til spesialområde bevaring. I 1994 fredet Riksantikvaren trikkenhallen, garasjebygningen og gårsplassen mellom bygningene med brostein og trikkespor.
Planer
Venneforeningen og museet er etterhvert i besittelse av flere trikker. En av disse kjøres foreløpig bare noen få hundre meter, det vil si så langt som resterende kjøreledning og skinnegang tillater. Kjøringen foregår vanligvis på søndager vår, sommer og høst. Planen er å bruke alle gategravinger på den opprinnelige strekningen Møhlenpris – Engen til å få lagt tilbake eller få nylagt skinnegangen med skinner overtatt fra Trondheim. Det gjenstår pr. høsten 2017 arbeid på skinnegang utenfor ved Johanneskirken og kjøreledninger på traseen. Dette ventes å bli fullført i løpet av vinteren 2017/2018.
Evje (andre betydninger)
Evje kommer av norrønt efja og viser til en vik i ei elv hvor strømmen trekkes rundt og danner en sandbank eller grunne av mudder. Evje er et tettsted i Evje og Hornnes kommune, men har flere betydninger:
Northlink Ferries
Northlink Ferries er et britisk fergeselskap som har daglige ruter mellom det skotske fastlandet og de nordlige øygruppene Orknøyene og Shetland. Selskapet ble grunnlagt i 2006.
Karl M. Buchholdt
Karl Meinert Buchholdt (født 1. januar 1979 i Levanger) er en norsk politiker (V) og lektor.
Northlink Ferries
Northlink har to fergeruter:
Karl M. Buchholdt
Han er leder i Levanger Venstre fra 2003, medlem av Levanger kommunestyre fra 2005 og medlem av formannskapet fra 2011. Han var leder i kontrollutvalget i Levanger kommune 2007–2011, leder i kontrollutvalget i Innherred samkommune 2008–2010, fylkessekretær i Nord-Trøndelag Venstre 2005–2011 og leder i Nord-Trøndelag Venstre 2012–2014.
Han er sønn av Knut og Sissel Buchholdt (født Brenne).
Vestasiamesterskapet i fotball for kvinner
Det er også blitt arrangert et futsalmesterskap med deltagelse fra Kuwait og Irak.
Northlink Ferries
Ferger i Northlinkflåten:
Kathleen Blanco
Kathleen Babineaux Blanco (født 15. desember 1942 i New Iberia i Louisiana i USA, død 18. august 2019 i Lafayette i Louisiana) var guvernør i den amerikanske delstaten Louisiana. Hun ble valgt i november 2003. Blanco valgte å ikke stille til gjenvalg i 2007, og fratrådte embetet i januar 2008.
Grjothøi
Grjothøi er et fjell i Skjåk kommune i Innlandet. Det har en høyde på 1 943 meter over havet.
Óscar Valdez
Óscar Rafael Valdez Fierro (født 22. desember 1990 i Nogales) er en mexicansk amatørbokser, som konkurrerer i vektklassen bantamvekt. Valdez fikk sin olympiske debut da han representerte Mexico under Sommer-OL 2008. Her ble han slått ut i første runde av Enkhbatyn Badar-Uugan fra Mongolia i vektklassen bantamvekt. Han deltok også i Verdensmesterskapet i 2009 i Milano, Italia der han tok bronsen.
Han vant sølv i boksing i vektklassen bantamvekt under de Panamerikanske leker 2011 i Guadalajara i Mexico.
Finansielle tjenester
Finansielle tjenester er tjenestene som tilbys av finansselskaper, som er organisasjoner som driver med forvaltning av penger. Finansselskaper inkluderer handelsbanker, kredittkortselskaper, banker og forsikringsselskaper, dessuten government sponsored enterprises (i USA) og meglerhus. Finansielle tjenester er den største næringen i verden dersom man ser på inntjeningen; i 2004 representerte i næringen 20 % av markedsverdiene til selskapene på aksjeindeksen S&P 500.
Cuiheng
Cuiheng (kinesisk: 翠亨村, pinyin: Cuìhéngcūn) er en liten by som administrativt ligger inn under storkommunen Nanlang 南郎镇, som i din tur er del av byprefekturet Zhongshan i Guangdong-provinsen i Folkerepublikken Kina. Cuiheng fødestedet til Sun Yat-sen, som betraktes som Republikken Kinas landsfader.
Zhongnanhai (sigaretter)
Zhongnanhai er et kinesisk sigarettmerke som har en stor del av det kinesiske markedet. De er oppkalt etter regjerings- og kommunistpartihovedkvarteret sentralt i Beijing, rett ved Den forbudte by.